Fem un tast del disc "Swinging with Bobby" de l'Ignasi Terraza Trio

Fri, 21 Jun 2024 16:30:00 +0000

El pianista i compositor Ignasi Terraza (a la foto) ha publicat l'àlbum a trio titulat "Swinging with Bobby". Es tracta de la recuperació d'una sessió d'estudi gravada el març del 2003, que Terraza va fer a trio amb el llegendari bateria Bobby Durham (que va morir el 2008) i el contrabaixista Pierre Boussaguet. Ara, 21 anys després d'aquella sessió mai editada en disc (ja que l'estudi de gravació va tancar i les cintes de la sessió es van perdre), amb les premescles de referència que van donar al músic català en sortir de l'estudi i utilitzant un programari que permet separar un enregistrament per instruments en diferents pistes, l'enginyer de so Raúl Cuevas, que va fer la gravació, ha pogut remesclar-les i gravar-les en el disc que ha publicat el segell SWIT Records. N'hem parlat amb el mateix Ignasi Terraza.