Marco Mezquida i Juan de la Rubia tornen a improvisar sobre Bach al Palau

Thu, 09 Jun 2022 05:00:00 +0000

Fa poc més d'un any, el Palau de la Música Catalana va acollir el concert "Bach & forward", un joc de paraules sota el qual es van aplegar el pianista Marco Mezquida, l'organista Juan de la Rubia i l'artista visual Alba G. Corral per a una sessió d'improvisació sobre la música de Johann Sebastian Bach. En aquell moment, feia tot just dotze mesos de l'esclat de la pandèmia, l'aforament del Palau no era complet, però hi havia moltes ganes de música i de gaudir de l'art, i el concert va ser un èxit rotund. És per aquest motiu que el Palau va demanar als intèrprets de reeditar-lo aquesta temporada, cita que finalment serà dimarts que ve, 14 de juny. Juan de la Rubia i Marco Mezquida ens han donat més detalls de la proposta rebuda.