"Gràcies a Fool of Music hem descobert musicals estrangers i hem conegut els d'autors catalans"

Tue, 21 Sep 2021 17:00:00 +0000

Fool of Music és el trio que formen la soprano Mariona Pallach, el baríton German de la Riva (a l'esquerra) i el pianista Jordi Armengol, tots tres intèrprets professionals de prestigi dins del món de la música clàssica que comparteixen el seu amor pels musicals. Per això van crear aquesta formació que té per títol un joc de paraules i van oferir el seu primer concert a l'Auditori de Terrassa l'any 2014 per compartir amb el públic la seva passió pels temes més coneguts i estimats d'aquest gènere. Uns temes dels quals el pianista Jordi Armengol fa arranjaments propis que són els que interpreten en concert. La bona acollida del públic fa que estiguin pensant a publicar el seu primer disc. Si els voleu sentir en directe ho podreu fer aquest diumenge 26 de setembre en el concert de cloenda del Festival Jardins de Comediants de Canet de Mar.