La Fredi's Jazz Band presenta el seu segon disc a El Molino

Fri, 22 Nov 2024 17:30:00 +0000

Aquest vespre, la recuperada sala El Molino acollirà un concert de la Fredi's Jazz Band, una formació nascuda a Matadepera com a projecte pedagògic que ara (amb una vintena de joves músics pràcticament professionals) presenta el seu segon treball discogràfic. Un àlbum doble en què han participat més de 30 músics que han enregistrat 16 peces que combinen grans clàssics del swing amb un vessant més conceptual i creatiu. I a l'escenari de l'emblemàtic local barceloní, una vintena de joves intèrprets interactuaran amb tres veus convidades: Laura Simó, Marian Barahona i Laia Porta. N'hem parlat amb el director i creador de la formació, el clarinetista i saxofonista Enric Alegre.