Magrané: "El públic que assisteix al cicle Prosceni Reddis Bartrina és amant de la cultura"

Mon, 10 Feb 2025 17:40:00 +0000

El compositor Joan Magrané ens ha parlat del cicle Prosceni Reddis Bartrina 2025, que tindrà lloc del 18 de febrer al 18 de març al teatre Bartrina de Reus. Començarà amb el cicle "L'ofici en viu, Món Guinjoan", on Magrané, conductor del cicle, conversarà amb professionals de la composició musical i la gestió cultural per explorar l'obra de Joan Guinjoan, amb audicions comentades en directe. Per altra banda, el cicle "Trajectòries, converses amb creadors" s'endinsarà en la carrera professional del compositor i director d'orquestra Xavier Pastrana.