Neix el Posidònia Fest de Mataró, que aposta pel talent musical femení i català

Fri, 16 Jul 2021 06:15:00 +0000

Acaba de néixer un nou certamen musical al nostre país: el Posidònia Fest, una iniciativa a la ciutat de Mataró que aposta per la música de qualitat, en català, i posa en valor el talent femení. La primera edició es farà els dies 3, 4 i 5 de setembre, al port de la capital del Maresme, amb sis concerts als quals es podrà assistir amb una única entrada o abonament. El Posidònia Fest vol conscienciar sobre la conservació de la praderia de posidònia, on viuen una vintena d'espècies de peixos, i alhora oferir una variada oferta de música de proximitat i en format intimista, amb concerts de Maria del Mar Bonet, Lia Sampai (a la foto), Pau Vallvé, al costat del també multiinstrumentista Darío Vuelta, i el grup Cine Nuria, amb la seva proposta de pop lleuger i refinat. Les entrades ja es poden adquirir al web posidoniafest.cat. N'hem parlat amb David Mullor, membre de l'organització del certamen. Fotografia: Carles Serraima.