Vergés: "La Rufaca Folk Jazz Orchestra és una manera d'ensenyar i fer viva la cultura catalana"

Tue, 05 Dec 2023 17:20:00 +0000

El trombonista, compositor i arranjador Sergi Vergés (a la dreta), creador de la Rufaca Folk Jazz Orchestra, i el violinista Ivan Garriga, que en forma part, ens han presentat "Locus amoenus", el segon disc de la big band d'arrel que ha publicat Seed Music dins la col·lecció Adep.cat (Adep 015). Aquest àlbum de la formació, que es caracteritza per mesclar la sonoritat d'una big band tradicional amb les melodies pirinenques interpretades pels músics de l'Escola Folk del Pirineu, ha estat possible gràcies a l'impuls i la complicitat de l'Esbart Català de Dansaires, que ha produït el projecte escènic vinculat al disc i ha coreografiat les danses que hi ha enregistrades, amb la voluntat de portar-les als escenaris.