El Gran Teatre del Liceu recupera l'òpera "La Merope" de Terradellas

Wed, 19 Feb 2025 17:25:00 +0000

Aquest dijous, a dos quarts de 8 del vespre, hi haurà una única oportunitat de sentir al Liceu l'òpera "La Merope" de Domènec Terradellas, una recuperació patrimonial d'una obra que torna als escenaris per primera vegada al segle XXI. Estrenada a Roma el 1743, es podrà escoltar per primera vegada al Liceu en una producció de l'Acadèmia de Música Antiga de Berlín i amb un repartiment format per set veus de primer nivell. N'han parlat en roda de premsa el director artístic del Liceu, Víctor García de Gomar, el director Francesco Corti i Valerio Contaldo, que afrontarà el rol de Polifonte.