L'església parroquial del Vendrell acollirà l'estrena mundial de la Missa de Glòria de Pau Casals

Fri, 01 Dec 2023 17:01:00 +0000

Demà dissabte, a dos quarts de nou del vespre, l'església parroquial del Vendrell acollirà una estrena mundial. Es tracta d'una obra de joventut de Pau Casals, la Missa de Glòria que va compondre als 15 anys i que es podrà sentir per primera vegada per iniciativa dels Amics de l'Orgue del Vendrell. Els intèrprets de l'estrena seran els solistes Mar Jordana, Josep Rovira i David Guitart, la coral Càrmina i Mercè Sanchis a l'orgue, sota la direcció de Daniel Mestre. Té tot el sentit que la recuperació d'aquesta partitura tingui lloc a l'església del Vendrell i amb l'instrument que acull el temple. N'hem parlat amb Xavier Mercadé, president dels Amics de l'Orgue del Vendrell, el mateix Mestre i Yolanda Guasch, de l'editorial Boileau.