Estapé: "A la segona cita de Música+ posarem la música en diàleg amb el contrast entre cultures"

Fri, 15 Mar 2024 17:20:00 +0000

Ousman Umar, fundador de NASCO, i Víctor Estapé, director acadèmic del Conservatori Superior del Liceu, ens han donat els detalls del concert-col·loqui "Música, immigració i viatges: itineraris de descobriment i evolució", que forma part del cicle MÚSICA + del Conservatori del Liceu, que es farà el 15 d'abril a la Live Room del mateix centre. Durant el col·loqui Umar i Estapé ens convidaran a explorar la temàtica dels viatges i la migració com a font d'exploració de les experiències humanes. A continuació, professors i alumnes del centre oferiran un concert amb obres que descriuran els camins i destins que porten a conèixer i acceptar la diversitat des del món interior. La migració com un viatge que transcendeix fronteres físiques, s'entreteixeix en les melodies, i porta històries trobades, fusions culturals i la interacció entre diferents horitzons.