"Els del món del jazz ens diuen que fem pop i els del pop a la inversa; nosaltres fem música"

Thu, 27 Jan 2022 17:32:00 +0000

Sara Terraza és una jove cantautora nascuda el 1995 que, acompanyada per la banda The Black Sheep, ofereix música de sonoritat fresca i orgànica, d'estil Neosoul. Amb influències del soul més tradicional, el funk i el jazz, les composicions de la cantautora adopten un aire modern i actual, però sense oblidar les arrels. Després de publicar el seu primer treball discogràfic, l'EP titulat "Sara Terraza & The Black Sheep" (RGB, 2017), on ja definia una proposta rica i contundent, Terraza ha posat en marxa una campanya de verkami per finançar la publicació del seu primer àlbum amb la banda (només els falten 90 euros per assolir el seu objectiu) on volen plasmar la seva nova sonoritat. Per mostrar-nos com serà aquest nou treball discogràfic, Terraza, amb el seu baixista, Tomàs Pujol, ens ha interpretat una de les peces que conté, "Gonna go mad". La seva actuació en directe la veureu a l'Instagram de @catalunyamusica.