Fem un tast del disc "El fin del silencio", del pianista Antonio Oyarzábal

Wed, 01 Feb 2023 17:25:00 +0000

Després d'uns anys dedicat a la investigació, interpretació i divulgació de repertori escrit per dones compositores, el pianista basc Antonio Oyarzábal fa un pas més en aquest àmbit, i acaba de publicar "El fin del silencio", un disc amb obres d'una vintena d'autores llatinoamericanes dels segles XIX i XX. Noms com Modesta Sanginés o Kilza Setti, encara molt desconegudes pel gran públic, es reuneixen en aquest àlbum, que arriba després de l'anterior "La muse oublié", on ja posava en valor compositores com Amy Beach o Elisabeth Jacquest de la Guerre. I així és com Oyarzábal descriu la seva motivació de centrar-se en el llegat femení "encara a l'ombra". N'hem parlat amb ell.