"Les meves cançons poc conegudes són de vivències meves i abans em sentia massa exposada cantant-les

Wed, 18 Jan 2023 17:00:00 +0000

Big Mama Montse, una de les estrelles del blues del nostre país, ens ha donat els detalls del concert que oferirà aquest divendres a la Nova Jazz Cava de Terrassa amb Captain's Brotherhood amb què celebrarà els seus 35 anys d'exitosa carrera musical. En aquest concert hi interpretarà un repertori basat principalment en composicions pròpies menys interpretades, amb els nous ritmes i sonoritats que li donaran els seus companys de directe en aquesta ocasió: Lorenzo Spinozzi a la guitarra i Hernán Fridman al baix elèctric, dos joves músics que ofereixen un aire renovat i potent a la proposta que lidera la dama del blues catalana.