La 2a Bottega d'Opera de l'ESMUC presenta "Il filosofo di campagna", de Galuppi

Fri, 13 May 2022 06:00:00 +0000

Ahir, dijous, va començar un nou cicle de concerts dels Grans Conjunts de l'ESMUC i avui arriba una de les cites més especials, el concert dedicat a la producció operística. Aquesta és la segona edició després que l'any passat es va presentar la primera en temporada del Liceu sota el títol de Bottega d'Opera. En aquest cas, l'òpera escollida és "Il filosofo di campagna", de Baldassare Galuppi, una obra de mitjan segle XVIII amb text del dramaturg Carlo Goldoni. La producció, que compta amb la direcció escènica de Sergi Belbel i musical de Dani Espasa, reuneix estudiants de diverses disciplines i n'hem parlat amb la directora de l'ESMUC, Núria Sempere.