El projecte educatiu "Els compositors entren a l'aula" arriba aquesta setmana a la 9a edició

Sun, 26 Mar 2023 17:00:00 +0000

Dimarts, dimecres i dijous d'aquesta setmana, tindran lloc a L'Auditori fins a set sessions del projecte educatiu "Els compositors entren a l'aula". Aquesta és la novena edició d'una activitat que vol apropar la música contemporània als alumnes a través de l'audició i la creació musical amb la contribució presencial de compositors actuals. La iniciativa, de l'Institut de Ciències de l'Educació de la UAB inscrita dins del Projecte Educatiu de L'Auditori, compta amb la direcció pedagògica d'Assumpta Valls que, després de molts anys de formar professorat en aquest àmbit, va incorporar un element cabdal. N'hem parlat amb ella mateixa.