Anthus presenta el seu nou disc, "Acrobatic Heart", a la Nova Jazz Cava de Terrassa

Wed, 03 Nov 2021 07:00:00 +0000

Anglès, català i una llengua inventada: aquestes són les eines amb què s'expressa, al seu últim disc, el crooner conegut com a Anthus, un nom destacat del panorama jazzístic, que aquest dissabte presentarà a la Nova Jazz Cava de Terrassa el gruix del seu últim disc. "Acrobatic Heart". Ho farà acompanyat de trompeta, piano, contrabaix i bateria. Així és com aquest artista d'origen sicilià, que molts ja han definit com a crooner mediterrani, portarà a escena les vuit peces d'un treball que intenta dibuixar l'elasticitat metafòrica del cor humà, que, en paraules del seu autor, ens fa anar d'un cantó a l'altre contínuament. N'hem parlat amb ell amb detall.