Villanueva: "La idea tan romàntica que la música afecta el procés del vi em va atrapar totalment"

Fri, 19 May 2023 16:35:00 +0000

L'escriptora Muriel Villanueva ens ha presentat el seu llibre "Un pianista en un celler", publicat per Sembra Llibres, que ha escrit inspirant-se en el projecte del pianista i compositor Lluís Capdevila, que va anar a tocar durant set mesos en un dels cellers del Celler Cooperatiu de Falset que tenia un vi que estava fent criança. En acabat, una enòloga va certificar la millora del vi després que Capdevila hagués tocat entremig de les botes, i el 2020 el músic català va publicar les peces sorgides d'aquesta experiència al seu àlbum titulat "Ètim". Inspirant-se en Capdevila i altres anècdotes, Villanueva ha vestit un llibre que explica la relació d'una família de pagesos del Penedès i la seva relació amb el vi, on la música també té gran protagonisme.