Anna Ferrer: "Les cançons viatgen: una cançó que es canta a Girona, a Menorca també es canta"

Fri, 08 Oct 2021 16:20:00 +0000

La cantautora menorquina Anna Ferrer ha vingut a parlar-nos del seu últim espectacle, "Parenòstic", dirigit pel Niño de Elche, en què l'artista balear posa en equilibri els seus dos universos: la tradició i la creació, i que va presentar dins del Festival de Música Viva de Vic el 16 de setembre passat. També ens ha parlat de la seva participació en l'espectacle "Trencadís", que l'OMAC presentarà dijous de la setmana que ve en el marc de la Fira Mediterrània de Manresa. A més, ens ha ofert una petita actuació en directe d'uns "Fandangos" que podreu veure a l'Instagram de @catalunyamusica. Anna Ferrer va iniciar la seva carrera en solitari el 2017 amb la publicació del seu primer disc, "Tel·lúria", que ret homenatge a la seva Menorca natal. I el 2019 va editar el seu segon treball, "Krönia", en què eleva el folklorisme a una sonoritat més universal.