Helena Cánovas Parés: "A Colònia som tots compositors joves i tots tenim feina"

Wed, 10 Nov 2021 17:20:00 +0000

La compositora catalana Helena Cánovas Parés va recollir ahir el premi de la segona edició del Carmen Mateu Young Artist European Award Opera & Dance al MACBA de Barcelona en la categoria d'òpera. Isabel Suqué Mateu, presidenta de la Fundació Castell de Peralada, li va entregar el guardó, dotat amb 30.000 euros, i amb l'encàrrec de compondre una òpera de butxaca. En recollir-lo, Cánovas Parés va explicar que l'òpera que ha escrit està basada en "La condesa de San Luis", que s'estrenarà al Festival Castell de Peralada el 2024 i després es podrà veure en les temporades del Gran Teatre del Liceu i del Teatro Real. A més, gràcies a aquest guardó, la compositora de Tona, nascuda el 1994 (i que es va imposar a 39 candidatures de 15 nacionalitats), també podrà seguir un taller sobre el procés creatiu amb el compositor Albert García Demestres, que ja ha estrenat diverses òperes en aquest certamen i té la Medalla d'Honor del Festival Castell de Peralada.