Pol Omedes: "En fer el disc 'Tasty time' hem confirmat que a la vida no hi hem vingut a patir"

Thu, 11 Apr 2024 16:40:00 +0000

El trompetista i compositor català Pol Omedes ens ha presentat el seu nou disc, "Tasty time", que publicarà demà la discogràfica The Changes. Aquest nou àlbum l'ha gravat a sextet amb la col·laboració de Dena DeRose al piano i a la veu, una estrella consagrada del panorama internacional que ha estat lloada per la crítica musical especialitzada. Les peces del disc són, majoritàriament, composicions pròpies d'una sonoritat post-bop amb pinzellades de música afrocubana i que ofereixen un aire fresc, potent i dinàmic. Omedes va enregistrar aquest nou treball discogràfic cantant i tocant la trompeta, també amb la participació de Xavi Torres al piano, Pau Vidal al saxo tenor i la flauta travessera, Giuseppe Campisi al contrabaix, Joan Casares a la bateria i Xoan Sánchez a les congues, i amb Lluc Casares al saxo tenor i el clarinet i la mateixa Dena DeRose com a convidats especials. A l'Instagram @catalunyamusica veureu la seva actuació en directe al nostre programa.