València torna a acollir el Volumens Fest, que explora les possibilitats de l'avenç tecnològic

Wed, 10 Nov 2021 17:25:00 +0000

Per cinquè any consecutiu, el Volumens Fest arriba a terres valencianes, amb la filosofia de combinar la música amb disciplines com la ciència, l'art i la tecnologia. Divendres i dissabte (dies 12 i 13), diversos espais de la ciutat de València seran ocupats per un seguit de propostes que exploten totes les possibilitats estètiques i espacials que proporciona l'avenç tecnològic i sonor actual, en el marc d'una iniciativa que bé es pot adjectivar com a "contemporània" (en paraules dels organitzadors) i sempre amb la música com a eix. Ens n'ha parlat amb detall el director del certamen, Antonio José Albertos.