Trèvol: "Estem emocionats de presentar el nostre primer disc a la Fira Mediterrània de Manresa"

Fri, 11 Oct 2024 16:45:00 +0000

L'equip de l'"Assaig general" ens hem desplaçat a la Casa Lluvià per repassar el més destacat de la 27a Fira Mediterrània de Manresa, que és el gran aparador de les propostes d'arrel, que, a més, ofereix una mirada polièdrica de l'activitat actual del sector i, sobretot, del que estan fent els artistes joves. Tot seguit, el quartet Trèvol ens ha parlat del seu primer disc, "Qui omple un estadi no és pas un graller" (publicat pel segell Microscopi), que presentarà en concert el diumenge 13 d'octubre, dins la Fira. A més, ens ha ofert una actuació musical en directe, que veureu al web del nostre programa a 3Cat.