L'Associació Joan Manén presenta un web dedicat a intèrprets catalans que han fet història

Wed, 27 Oct 2021 16:25:00 +0000

L'Associació Joan Manén fa un pas més en la seva tasca de recuperació del patrimoni musical del nostre país i presenta el web www.interpretscatalanshistorics.com, amb el qual va més enllà de la programació de compositors oblidats a través del cicle "Els teus clàssics" i centra els esforços en la reivindicació de nombrosos intèrprets del nostre passat. Òbviament, el fet que Joan Manén tingués aquesta doble dimensió d'intèrpret i compositor es troba en l'origen del projecte. Fins a 35 redactors han elaborat de manera expressa i rigorosa la biografia dels 68 intèrprets que es presenten inicialment, corresponents a les disciplines de violí, violoncel, cant i piano. Tant les categories com el nombre d'intèrprets s'anirà ampliant progressivament. Ens n'han donat tots els detalls Daniel Blanch, president de l'Associació i coordinador del web i un dels redactors, Josep Maria Rebés.