Yukiko Akagi: "Presentar-se a un certamen com el Concurs Maria Canals permet guanyar experiència"

Thu, 16 Mar 2023 17:20:00 +0000

Dins l'acció "El Maria Canals porta cua a Catalunya Ràdio" del 68è Concurs Internacional de Música Maria Canals de Barcelona (en què aquest certamen ha posat un piano de cua davant de l'emissora tot el dia d'avui a disposició de tothom) hem entrevistat la pianista japonesa establerta a Barcelona Yukiko Akagi (esquerra), membre del jurat d'enguany i guardonada amb el segon premi al Concurs Maria Canals l'any 2005. A més, també hem gaudit de l'actuació en directe de la pianista ucraïnesa Maryna Naydon amb el piano de cua situat a la porta de Catalunya Ràdio. Naydon és refugiada al nostre país a causa de la guerra a Ucraïna i un any més participa a l'OFF Concurs del 68è Concurs Maria Canals. La seva actuació en directe la podreu veure a l'Instagram de Catalunya Música.