Descobrim el nou cicle "Fondejar en la música", de La Marfà

Tue, 20 Feb 2024 17:30:00 +0000

El centre de creació La Marfà ha engegat un nou cicle que acosta el com i el perquè dels projectes artístics al públic. En aquest cas, centrat en la música, es planteja com una trobada amb artistes que posa el focus en el procés creatiu. Això va en la línia de la funció que té La Marfà, un centre de creació ubicat a Girona que durant l'any acompanya artistes de diferents àmbits en els seus projectes, amb residències i programes de suport. "Fondejar en la música" és el nom del nou cicle, que en aquesta edició té tres protagonistes: Carles Viarnès (a la foto), Núria Andorrà i Xavi Lloses. Cadascun d'ells oferirà una xerrada, i s'han programat, respectivament, el 22 de febrer, el 25 d'abril i el 15 de maig. N'hem parlat amb Dani Ortiz, tècnic de gestió musical de La Marfà.