Josep Traver: "El jazz permet que cada intèrpret expressi la seva personalitat"

Wed, 30 Apr 2025 16:40:00 +0000

Avui dimecres, 30 d'abril, es commemora el Dia Internacional del Jazz, que té com a objectiu conscienciar sobre la importància d'aquest estil musical com a eina educativa i de promoció de la pau, el diàleg i la cooperació entre pobles de tot el món. La Unesco el va decretar l'any 2011, amb l'objectiu de donar a conèixer el jazz com un recurs valuós que contribueix a l'intercanvi cultural, el diàleg i la cooperació entre els pobles a nivell mundial. Per això, hem entrevistat el guitarrista i compositor català Josep Traver, que ens ha presentat el seu últim àlbum, "Josep Traver Organ Trio - Tribute to Grant Green (Live at Aclam)". A més, ens ha ofert una actuació musical en directe, que veureu a la web del nostre programa i a la playlist de 3CatCultura a YouTube.