El concert de primavera de l'Associació Messies Participatiu casa Bach i el Mil·lenari de Montserrat

Mon, 05 May 2025 16:25:00 +0000

Aquest dissabte, a les 8 del vespre, tindrà lloc a L'Auditori el concert de primavera que organitza cada any l'Associació Messies Participatiu. En aquesta ocasió, la producció posa en relació la música de Bach i la commemoració del Mil·lenari de Montserrat. Es tracta d'un programa generós, de dues hores de durada, que dirigirà Pau Jorquera (a la foto) i que arrencarà amb l'Oratori de Pasqua del compositor alemany, estrenat fa 300 anys enrere. N'hem parlat amb Joana Uribe, icepresidenta de l'Associació Messies Participatiu de Barcelona.