Una desena d'artistes homenatjaran diumenge Tete Montoliu pels 25 anys de la seva mort

Thu, 22 Sep 2022 16:25:00 +0000

Aquest diumenge, en el marc de les Festes de la Mercè, se celebrarà un concert de tribut al pianista Tete Montoliu, que enguany fa 25 anys que va morir. Considerat com un dels grans del piano jazz exportat fora de les nostres fronteres, serà recordat per un nombrós elenc de músics que hi han tingut relació en algun moment de la seva trajectòria. Per això al Teatre Grec de Barcelona s'hi reuniran una desena d'artistes: pianistes com Albert Bover, Manel Camp, Pere Ferré i Elisabet Raspall, i altres músics com Josep Maria Farràs, Eladio Reinon o Mireia Feliu. I com a grup base, el pianista Ignasi Terraza, el bateria Aldo Caviglia, i dos artistes més que ens han donat tots els detalls del concert: la cantant Laura Simón i el contrabaixista Horacio Fumero.