El CEDOC presenta una exposició sobre el centenari de l'Obra del Cançoner Popular de Catalunya

Fri, 04 Mar 2022 17:23:00 +0000

El Centre de Documentació de l'Orfeó Català (CEDOC) presenta des del 2 de març, al Foyer al Palau de la Música Catalana, l'exposició "L'Obra del Cançoner Popular de Catalunya i la recerca dels nostres orígens" amb motiu del centenari de l'inici del gran projecte de l'Obra del Cançoner, que es va esdevenir el 6 de gener de 1922. L'Orfeó Català com a institució, sota la direcció de Francesc Pujol i amb el mecenatge de Rafael Patxot, va impulsar aquest projecte plenament noucentista que es va cloure l'any 1936 amb l'esclat de la Guerra Civil. L'Obra del Cançoner es pot considerar un dels projectes més innovadors generats amb l'objectiu de promoure la recerca i recollida de literatura i música popular dels Països Catalans, tasca que es va fer a través de missions, concursos o donacions d'entitats i particulars, tot aplegant així un arxiu de milers de cançons. Ens n'ha donat detalls la responsable del CEDOC, Marta Grassot.