El Liceu tanca la temporada amb l'òpera "Norma" amb l'espectacular producció d'Àlex Ollé

Tue, 12 Jul 2022 16:20:00 +0000

La temporada del Gran Teatre del Liceu encara la recta final amb un títol popular i emblemàtic de l'òpera: es tracta de "Norma" de Vincenzo Bellini, en la reposició de la coproducció amb la Royal Opera House de Londres estrenada la temporada 2016-17 a la capital britànica, amb la direcció escènica d'Àlex Ollé, que ara és artista resident del teatre i que en va fer una impactant producció. N'han parlat en roda de premsa el director artístic del Liceu, Víctor Garcia de Gómar; el director veneçolà Domingo Hindoyan i la soprano Marta Mathéu. Foto: Royal Opera House/Bill Cooper.