Codera Puzo: "El sintetitzador modular es pot personalitzar tant que sempre origina obres diferents"

Wed, 18 Jan 2023 17:20:00 +0000

El compositor, gestor cultural i intèrpret Luis Codera Puzo ens ha parlat de l'estrena mundial de la seva nova obra "MUR#03" per a sintetitzador modular i orquestra, aquest divendres i dissabte, a càrrec d'ell mateix al sintetitzador i l'OBC, dirigits per Nacho de Paz, dins dels concerts de la seva temporada a L'Auditori. Es tracta d'un encàrrec de de la mateixa formació i Barcelona Creació Sonora que recull la idea de so latent del preludi de l'òpera "L'or del Rin" de Richard Wagner i en desplega el seu fascinant univers musical, acompanyat d'un sintetitzador modular analògic que interactua en directe amb l'orquestra. Just després de l'estrena de "MUR#03", s'interpretarà l'obertura de la citada òpera del compositor alemany i, per acabar, s'oferirà la Segona Simfonia de Serguei Rakhmàninov.