"L'experiència ens demostra que la música ocupa un lloc important en un alumne per sempre"

Tue, 05 Oct 2021 16:20:00 +0000

Cristina Morales, cap d'activitats culturals del Conservatori Municipal de Música de Barcelona, i David Bueno, doctor en Biologia, professor de Genètica i director de la Càtedra de Neuroeducació de la Universitat de Barcelona, han vingut a presentar-nos la programació dels cicles de concerts de tardor d'aquest centre, que són el Cicle Dijous Concert, que ha programat una trentena de concerts d'intèrprets solistes i formacions de cambra del professorat del centre, com de fora, el Cicle Divendres Jove, que presenta propostes en què l'alumnat (actual o ja graduat) és el protagonista, i el cicle dedicat a Altres Concerts, que presenta propostes externes en relació a esdeveniments puntuals, en format de concerts, trobades, presentacions artístiques o homenatges a personalitats vinculades al Conservatori Municipal de Música de Barcelona. David Bueno és el ponent convidat aquest any a l'acte d'inauguració del curs acadèmic del Conservatori i oferirà un petit discurs als alumnes i professors.