La Sant Andreu Jazz Band homenatja Frank Sinatra al Palau

Tue, 26 Nov 2024 17:30:00 +0000

Si hi ha una cita de l'agenda barcelonina que segur que farà el ple, aquesta és un nou homenatge a Frank Sinatra que la Sant Andreu Jazz Band té programat al Palau de la Música Catalana per a aquest divendres. Amb la direcció de Joan Chamorro i amb el quartet de corda que lidera la violinista i compositora Èlia Bastida com un dels elements principals, "Fly me to the moon. Homenatge a Frank Sinatra" forma part de l'edició d'enguany del Festival de Jazz de Barcelona. Aquest no és el primer cop que la big band santandreuenca dedica un concert a l'immortal cantant nord-americà, conegut com la Veu: ho havien fet anteriorment també en el marc del festival barceloní, en format de quartet, i a la sala Luz de Gas. Ara hi tornen, aquest cop amb un concert sencer de 20 cançons. N'hem parlat amb el mateix Chamorro.