Coneixem l'Associació Espanyola de Pianistes Acompanyants i Repertoristes

Wed, 01 Jun 2022 05:00:00 +0000

Ara fa exactament un any, el juny del 2021, es va constituir AESPIRE, l'Associació Espanyola de Pianistes Acompanyants i Repertoristes, que uneix pianistes de repertori de diverses disciplines (com ara el lied, l'òpera, la sarsuela, el cant coral, els instruments de corda i de vent, la dansa o les arts escèniques) en un espai on compartir experiències, inquietuds i idees. El seu president, Lluís Vallès, fa anys que és pianista acompanyant i ha investigat sobre aquesta figura, que en altres països del món, com els Estats Units o el Brasil, ja està organitzada i associada des de fa temps. Ell mateix ens resumeix alguns dels problemes o necessitats que els són comuns.