Momi Maiga: "Quan toco la kora, tots els problemes marxen"

Mon, 03 Oct 2022 16:20:00 +0000

El cantant, compositor i virtuós intèrpret de kora senegalès de 25 anys Momi Maiga ens ha presentat el seu àlbum de debut, "Nio", que ha publicat el segell Microscopi i que precisament sortirà a la venda demà dimarts. "Nio" vol dir "ànima" en mandinga, la llengua natal de Momi Maiga, i l'àlbum combina el jazz ètnic, el flamenc i les sonoritats de les seves arrels, i hi fusiona la kora amb instruments clàssics, com el violí i el violoncel, i les percussions d'arreu del món amb les interpretacions de Carlos Monfort, Martín Meléndez i Aleix Tobias i col·laboracions estel·lars de músics com el seu cosí, Seckou Keita, i la cantant Sílvia Perez Cruz.