Ester Bonal: "Xamfrà va més enllà de personalismes"

Fri, 09 Feb 2024 17:50:00 +0000

Ester Bonal, directora de Xamfrà, i el bateria Marc Ayza ens han donat els detalls del concert solidari de celebració dels 20 anys d'aquest centre de música, escena i inclusió social de Barcelona, que es farà dimarts, 13 de febrer, a la sala Paral·lel 62 de Barcelona. El concert el protagonitzaran els Joves de Xamfrà i 17 artistes del nostre país: el mateix Marc Ayza, Albert Pla, Sílvia Pérez Cruz, Manu Guix, Judit Neddermann, Guillem Roma, Marta Roma, Celeste Alías, Oriol Roca, Santi Careta, Alba Careta, Marco Mezquida, Yumitus, Pau Lobo, Yadira Ferrer, Clara Peya i Carolina Alabau. Tots ells participaran de manera altruista a la vetllada per contribuir a l'accés universal a les pràctiques artístiques i culturals que reivindica Xamfrà. A més, qui no pugui venir al concert, però vulgui col·laborar-hi, hi ha disponible la fila 0.