Descobrim el llibre i l'enregistrament de cançons "L'Estany canta"

Tue, 02 Sep 2025 16:20:00 +0000

El passat mes de juny es va presentar al municipi de l'Estany, al Moianès, una edició molt singular titulada "L'Estany canta". Es tracta d'un llibre i un enregistrament del ric patrimoni de cançons que es canten al poble i enlloc més, que en bona mesura va compondre mossèn Bernat Fargas per a les caramelles a mitjans del segle XX i que s'han mantingut vives gràcies a les dones del cor parroquial del poble. La idea de preservar aquestes melodies per evitar que es perdin amb el pas del temps va ser de la directora de cors Mireia Barrera (a la foto), que fa molts anys que viu a l'Estany. N'hem parlat amb ella mateixa.