Es publica la biografia "Pau Casals. Música i compromís" de l'historiador Josep Maria Figueres

Fri, 05 Mar 2021 07:15:00 +0000

Coincidint amb els 50 anys del discurs de Pau Casals a les Nacions Unides, Grup Enciclopèdia presenta la biografia més completa i documentada d'un dels catalans més universals. Es tracta de "Pau Casals. Música i compromís", que repassa la vida i l'obra del mestre en totes les seves facetes: virtuós del violoncel, compositor de primera fila, reconegut director d'orquestra i humanista compromès amb la pau i la democràcia. La biografia és obra del gran expert en la figura de Casals, Josep Maria Figueres (que l'ha escrit amb el suport de la Fundació Pau Casals), i inclou prop de 500 imatges i documents procedents de més de 8.000 registres i 40.000 unitats documentals de més de 50 arxius de tot el món. Molts d'aquests documents es publiquen per primera vegada com, per exemple, els relacionats amb la persecució franquista o l'intent frustrat de tocar "El pessebre" al Vaticà, entre d'altres. Josep Maria Figueres ens n'ha donat tots els detalls.