El Cor de Cambra del Palau actua a Los Angeles amb Gustavo Dudamel i la LA Phil

Fri, 17 May 2024 16:30:00 +0000

El Cor de Cambra del Palau de la Música Catalana tornarà a interpretar avui divendres, 17 de maig, al Walt Disney Concert Hall de Los Angeles, la innovadora producció de l'òpera "Fidelio" de Beethoven, en una versió semiescenificada i inclusiva (adreçada tant a públic sord com a oient), en què actuarà amb l'Orquestra Filharmònica de Los Angeles (LA Phil), que dirigeix Gustavo Dudamel (a la foto). Ahir dijous ja van oferir la primera interpretació d'aquesta producció, codirigida per Alberto Arvelo i Joaquín Solano, i produïda en col·laboració del Deaf West Theatre de Los Angeles, i que també compta amb la participació del Coro de Manos Blancas de Veneçuela i els solistes Tamara Wilson, Andrew Staples, James Rutherford i Gabriella Reyes. És la primera vegada que el Cor de Cambra actua amb la LA Phil i la cinquena que ho fa amb el seu director, Gustavo Dudamel. N'hem parlat amb Xavier Puig, director del Cor de Cambra, via telefònica des de Los Angeles.