MUOM publica l'àlbum "Terra"

Tue, 05 Oct 2021 16:25:00 +0000

La formació vocal MUOM ja fa més d'una dècada que atrau seguidors, gràcies al seu treball a fons del cant d'harmònics, una tècnica vocal provinent de l'Àsia Central que permet que un cantant pugui fer dues notes a la vegada. Ara tenim un motiu per tornar a parlar del MUOM Overtone Singing Choir (que és el nom complet de la formació), perquè acaba de publicar nou disc amb el segell Microscopi. El presentarà en directe a Barcelona el dia 23 d'aquest mes d'octubre: es titula "Terra" i és el primer d'una sèrie de quatre àlbums, que té una filosofia intrínseca basada en els quatre elements i amb un cinquè element comú: l'èter. N'hem parlat amb Joaquim Manjón, German de la Riva, Roger Sans i Farran Silvan James, quatre dels set components de MUOM.