Fem un tast de "Nómadas", el nou disc de Lucía Rey

Wed, 17 Apr 2024 16:30:00 +0000

La pianista i compositora Lucía Rey, formada als inicis de la seva trajectòria a la ciutat de Madrid, és avui dia una de les músiques més sol·licitades i programades del panorama jazzístic ibèric. Al juliol, a més, farà parada en un escenari proper: serà en el marc del cicle Vijazz de Vilafranca del Penedès, on presentarà el seu nou disc, titulat "Nómadas". Aquest àlbum es mostrarà per primer cop a la premsa el dia 30 d'abril, coincidint amb el Dia Internacional del Jazz, i es publicarà el 16 de maig. Rey ens ha presentat aquest nou treball discogràfic, que conté peces amb un recorregut llarg, perquè algunes les va compondre abans de la pandèmia.