El Palau acull el concert de primavera de l'Orquestra Simfònica de l'ESMUC

Mon, 09 Jun 2025 16:25:00 +0000

Demà dimarts, al Palau de la Música Catalana, tindrà lloc el concert de primavera de l'Orquestra Simfònica de l'ESMUC. Forma part del cicle de Grans Conjunts de l'Escola, que va començar amb el concert de la Big Band el dia 28 de maig i acabarà dimecres amb el de la Cobla. El Conjunt Simfònic, doncs, sortirà de l'ESMUC per integrar-se al cicle Fronteres de la sala modernista, amb un programa format per tres obres contemporànies d'estètiques molt diverses: "Still und Umkehr", de Bernd Alois Zimmermann; "Vista", de Kaija Saariaho, i "Simfonia", de Luciano Berio. N'hem parlat amb el director de l'orquestra i professor de l'escola, Ernest Martínez Izquierdo.