Ruper Ordorika porta el seu disc "Amour eta toujours" en concert al festival Barnasants

Fri, 10 Feb 2023 17:25:00 +0000

Si posem el focus en la producció de cançó d'autor del País Basc, un dels noms on anem a parar directament és el de Ruper Ordorika, músic i lletrista que s'ha guanyat, amb les dècades, la simpatia d'un públic fidel per qui ja és tot un referent. El motiu que fa que avui en parlem és el concert programat demà dissabte a l'Hospitalet de Llobregat en el marc del festival Barnasants, on Ordorika se centrarà, sobretot, en el repertori del seu últim disc, "Amour eta toujours", un àlbum que aquest cop s'acosta a les sonoritats cubanes. Amb una banda on les cordes tenen un paper important -incloent un tres cubà, a més de contrabaix i violí-, i que es completa amb percussions i teclat, pujarà a l'escenari de l'Auditori Barrades en un festival que coneix bé. Amb ell mateix hem parlat del nou àlbum "Amour eta toujours" i del seu enfocament artístic.