Llorenç Gómez: "Hem arriscat molt filmant 'Mar i cel, la pel·lícula'"

Tue, 25 Nov 2025 17:40:00 +0000

Llorenç Gómez, cap d'Infraestructures Tecnològiques de 3Cat, i el director d'orquestra Sergi Cuenca (d'esquerra a dreta a la foto) ens han parlat de "Mar i cel, la pel·lícula", la filmació del clàssic de la companyia Dagoll Dagom, que s'estrena als cinemes del nostre país aquest divendres, 28 de novembre. Es tracta de la filmació amb l'última tecnologia i amb la participació d'una cinquantena de professionals de 3Cat, que sota la direcció de Paulí Subirà, ha fet una producció en qualitat 4K en HDR i una presa de so d'àudio immersiu amb Dolby Atmos, que permet a l'espectador viure el musical des de dins. La banda sonora, interpretada en directe, compta amb la participació de l'Orquestra Simfònica del Vallès, dirigida pel mateix Sergi Cuenca i Joan Vives Sanfeliu, amb el compositor Albert Guinovart al piano i tot l'elenc de cantants de l'obra. El film és una coproducció de 3Cat i Dagoll Dagom.