"En el jazz no és molt habitual cantar en català i estem contents de com sonen els nostres temes"

Thu, 03 Mar 2022 17:20:00 +0000

La cantant i compositora catalana Berta Sala ens ha presentat el primer disc que ha fet amb el pianista austríac Dominik Landolt, "Songs of my friend". Els 11 temes que conformen l'àlbum estan cantats majoritàriament en català amb sons de jazz contemporani i música moderna i està gravat a quintet: piano, guitarra, baix, bateria i veu, amb la col·laboració d'un trompetista en dues de les seves peces. "Songs of my friend" forma part d'un projecte que neix de l'amistat entre l'artista catalana i el pianista austríac, que es van conèixer l'any 2013 als Tallers Musicals d'Avinyó amb el jazz com a vincle d'unió. Per presentar-nos el cd, Sala i Landolt ens han ofert en directe un dels temes que conté el nou CD i veureu la seva actuació a l'Instagram de @catalunyamusica.