El Festival Proto-fest acollirà l'estrena en temps moderns d'una obra de Valero Moreno Polo

Wed, 26 Nov 2025 17:25:00 +0000

Dissabte d'aquesta setmana, la catedral de Tortosa acollirà un concert de l'Orfeó Universitari de València i l'Orquestra de Cambra de Tortosa, amb els solistes Cecília Aymí, Marina Rodríguez-Cusí i Ferran Albrich, emmarcat dins de la programació del Proto-fest, en què s'interpretaran obres de Valero Moreno Polo i Francesc Morera i Cots, mestres de capella de les catedrals de Tortosa i València, respectivament. Una d'aquestes peces de Moreno Polo s'ha recuperat de l'arxiu de la seu tortosina i no s'ha tornat a interpretar d'ençà de la seva època. Serà, doncs, una estrena en temps moderns. N'hem parlat amb David Mathéu, codirector del Proto-fest i intèrpret de viola.