El festival LEM celebra la 30a edició

Mon, 12 May 2025 16:30:00 +0000

Amb tres dècades de trajectòria, el festival LEM ha esdevingut un referent de l'escena sonora experimental, tant del talent emergent com dels noms més consolidats, amb un públic que espera l'esdeveniment per veure i escoltar propostes del tot inusuals. Enguany, per celebrar la 30a edició, el festival organitzat pel col·lectiu Gràcia Territori Sonor i amb el centre operatiu en aquest barri barceloní, agafa un relleu especial i, tal com s'ha anat anunciant, es divideix en dos blocs de programació: la primera per a aquest mes de maig i la segona a l'octubre.