El cicle Sons de ciutat incorpora la clàssica per primer cop

Mon, 09 Oct 2023 10:00:00 +0000

Dissabte van tenir lloc les primeres audicions de la programació de tardor de Sons de ciutat. Aquesta és la segona edició d'una iniciativa posada en marxa l'any passat a la ciutat de Barcelona, que porta la música en directe a carrers i places d'eixos comercials i mercats de la ciutat, i que enguany, per primera vegada, incorpora la música clàssica a un cartell que havia arrencat tan sols amb altres gèneres musicals i que ha programat concerts com, per exemple, el de la soprano Mercedes Gancedo i l'arpista Esther Pinyol (a la foto). N'hem parlat amb Oriol Martí Sambola, director artístic del cicle.