Marc Timón estrena la seva nova obra, "Les trompetes de la mort", al Palau

Fri, 05 Feb 2021 07:20:00 +0000

El Palau de la Música Catalana acollirà demà dissabte, 6 de febrer, a dos quarts de 7 del vespre, l'estrena d'aquesta nova composició de Marc Timón, titulada "Les trompetes de la mort", que està basada en la novel·la "Canto jo i la muntanya balla", d'Irene Solà. Es tracta d'una peça simfonicocoral per a cor femení que estrenaran el Cor de Noies de l'Orfeó Català i l'Orquestra Simfònica del Vallès, sota la batuta de Víctor Pablo Pérez. En aquest reportatge, Marc Timón ens explica quines tècniques ha fet servir per compondre aquesta obra i, a més, el director general del Palau de la Música Catalana, Joan Oller, ens exposa per quin motiu Timón ha estat convidat com a compositor de l'actual temporada de la sala modernista.