Begoña Alberdi: "Gravant el disc he tingut un procés de catarsi"

Wed, 21 Dec 2022 17:50:00 +0000

La soprano catalana Begoña Alberdi ens ha presentat el seu nou disc, "Brava", on hi ha enregistrat algunes de les àries d'òpera que va interpretar 72 nits seguides, durant el confinament, des del balcó del seu pis de l'Eixample, per agrair l'esforç de tots els professionals que van haver d'anar a treballar, posant en risc la seva pròpia vida. Després de cada interpretació, des del balcó de casa, el seu marit Albert, que malauradament va morir el 2021, l'animava exclamant un gran "Brava!". Per això Alberdi ha titulat així el seu nou àlbum, i a més, l'ha dedicat a la memòria del seu espòs. Durant l'entrevista també ens ha parlat del documental que l'equip del programa "Sense ficció" de TV3 està rodant sobre ella, i que s'estrenarà l'any que ve.